CELEX: 32006D0626
Language: sl
Date: 2006-02-15 00:00:00
Title: 2006/626/Euratom: Odločba Komisije z dne 15. februarja 2006 na podlagi člena 83 Pogodbe o ustanovitvi Evropske skupnosti za atomsko energijo. V nadaljevanju je povzetek glavnih določb Odločbe, brez vpliva na polni učinek same odločbe (notificirano pod dokumentarno številko C(2006) 412)   (Besedilo velja za EGP)

19.9.2006   
            
            
               SL
            
            
               Uradni list Evropske unije
            
            
               L 255/5
            
         
      ODLOČBA KOMISIJE
   
   z dne 15. februarja 2006
   na podlagi člena 83 Pogodbe o ustanovitvi Evropske skupnosti za atomsko energijo. V nadaljevanju je povzetek glavnih določb Odločbe, brez vpliva na polni učinek same odločbe
   (notificirano pod dokumentarno številko C(2006) 412)
   (Besedilo velja za EGP)
   (2006/626/Euratom)
   Ta odločba je naslovljena na British Nuclear Group Sellafield (BNGSL), Seascale, Cumbria, in je bila BNGSL poslana 17. februarja 2006.
   Odločba je omejena na zadeve skladnosti računovodskih postopkov in postopkov poročanja, ki se trenutno uporabljajo v Sellafieldu, vključno, vendar ne izključno v obratu THORP. Odločba ne ugotavlja, da je bil jedrski material dejansko izgubljen ali uporabljen za druge namene.
   Člen 1 (izvleček)
   BNG SL je kršila člen 79 Pogodbe Euratom, v povezavi s členi 7, 9 in 12 Uredbe Komisije (Euratom) št. 3227/76 (1) (od 20. marca 2005, členi 6, 9 in 7 Uredbe št. 302/2005 (2)), in Posebne določbe o varovanju (PSP), ki jih je Komisija sprejela na podlagi člena 6 Uredbe o nadzornih ukrepih Uredbe št. 302/2005, člena 81 Pogodbe Euratom, in člena 3 Uredbe Komisije (Euratom) št. 3227/76 (od 20. marca 2005, člen 4 Uredbe št. 302/2005).
   Člen 2
   
               1.
            
            
               Komisija izda opomin BNG SL.
            
         
               2.
            
            
               Opomin se izda pod pogojem, da BNG SL v določenem obdobju po objavi te odločbe Komisije dokaže, da je izvedla ustrezne in konkretne izboljšave napak in ugotovljenih razlogov za kršitev, ter da izvaja primerne ukrepe za neprekinjeno izboljševanje kakovosti in izvajanja svojega sistema računovodskih postopkov in nadzora jedrskih materialov.
            
         
               3.
            
            
               Opomin se izda pod pogojem, da BNG SL v nadalje določenem obdobju dokaže, da so bili z izboljšavami doseženi predvideni učinki.
            
         Člen 3
   
               1.
            
            
               BNG SL do konca določenega obdobja, z začetkom na dan objave te odločbe Komisije, predloži Komisiji poročilo, ki vključuje podrobnosti o izboljšavah, izvedenih v skladu s členom 2(2) zgoraj.
            
         
               2.
            
            
               BNG SL do konca določenega obdobja predloži Komisiji poročilo, ki vključuje podrobnosti o določenih rezultatih, ki so bili doseženi z izboljšavami, izvedenimi v skladu s členom 2(2) zgoraj.
            
         Člen 4
   Če se kateri koli zahtevan ukrep iz odstavkov 2 in 3 člena 2 te odločbe ne dokaže v celoti ali če se ne predložijo določene podrobnosti iz odstavkov 1 in 2 člena 3 te odločbe, lahko Komisija sprejme nadaljnje pravne ukrepe.
   Člen 5
   
               1.
            
            
               Ta odločba je naslovljena na British Nuclear Group Sellafield, Seascale, Cumbria, CA20 1PG UK.
            
         
               2.
            
            
               Ta odločba se sporoči Združenemu kraljestvu Velika Britanija in Severna Irska.
            
         
      V Bruslju, 15. februarja 2006
   
   
      (1)  UL L 363, 31.12.1976, str. 1.
   
      (2)  UL L 54, 28.2.2005, str. 1.